Õpetajate Leht

(H)ARUTUS: Hooliv keskkond.
2025-11-11 18:00 - 19:00 (Europe/Tallinn)
Teisipäeval, 11. novembril kell 18 Eesti Arhitektuurimuuseumis (H)ARUTUS: Hooliv keskkond. Muuseumide roll vaimse tervise toetamisel.

Karin Hallas-Murula raamatu „Eugen Habermann ja Herbert Johanson. Eesti modernismi klassikud“ esitlus
2025-11-11 16:00 - 17:00
Teisipäeval, 11. novembril kell 16 on Eesti Arhitektuurimuuseumis Karin Hallas-Murula raamatu „Eugen Habermann ja Herbert Johanson. Eesti modernismi klassikud“ esitlus.

Üle-eestiline noorsootöö nädal
2025-11-10 00:00 - 2025-11-16 23:59
10.–16. november – üle-eestiline noorsootöö nädal.

TalTech Tehnoloogiakooli isadepäev
2025-11-09 11:00 - 12:30
TalTech Tehnoloogiakooli isadepäev toimub 9. novembril kella 11–12.30.
Ootame lapsi koos isadega meisterdama, katsetama, avastama Tehnoloogiakooli töötubadesse https://taltech.ee/sundmused-ja-laagrid

Kübervõistluse Telia Cyber Battle of Estonia ja KüberNaaskel 2025 finaal
2025-11-09 00:00 - 23:59
Kübervõistluse Telia Cyber Battle of Estonia ja KüberNaaskel 2025 finaal 9.11.25
Tallinnas toimuvas finaalis osalevad 50 parimat 20. septembri eelvoorust edasipääsejat, kelle seast selguvad parimad eetilised häkkerid ning kuulutatakse välja „Aasta Küberkool“ ja „Küberteadlik noortekeskus” tunnustuse saajad. Suurejoonelise finaali ülekannet näeb otse Telia Inspira kanalilt.
Korraldavad CTF Tech, Telia, SA CR14, TalTech ja CybExer Technologies.
Loe lisaks https://ctftech.com

AHHAA Robolahing 2025
2025-11-08 08:00 - 17:00
Robolahing – teras kohtub tulega! Eesti kõige rajum robotivõitlus, kus kohtuvad inseneeria tipptase ja raju terase lahing. Tehnoloogiline gladiaatorite lahing pakub igale pealtvaatajatele tõelist adrenaliini! Baltikumi ja Põhjamaade ainulaadne lahingurobotite võistlus, kus spetsiaalsel areenil lähevad vastamisi koolide ja tavavõistlejate ehitatud robotid. Võidab see, kes viimasena ellu jääb.

40 lahingmasinat kahes erinevas kaaluklassis – alates välgukiiretest siblijatest kuni suurte ja raskete hävitajateni. Omavahel võistlevad nii spetsialistid, koolid kui ka hobiinsenerid.
Lahinguväli nagu Hollywoodis – tugevdatud areen täis leeke, tossu ja salajasi püüniseid.
Võidab see, kes ellu jääb – igas matšis võitlevad robotid ellujäämise nimel. Viimane, kes liigub, on võitja.

Festivalil jagatakse auhindadena välja 12 000 eurot!

Tänavu toimub ühe päeva jooksul kaks lahingvooru. Lisaks ootab kõiki festivalipassi omanikke toitlustustelk koos erinevate lisategevustega väikestele ja suurtele.

Pileteid on piiratud koguses ja eelmüük juba käib. Piletid leiad Piletilevist!

Raamatukoguhoidjate erialapäev
2025-11-07 10:30 - 16:00
Kas lapse kasvatab lugejaks kodu, kool või raamatukogu?
Eestlased peavad ennast lugevaks rahvaks. Meie laste ja noorte PISA testi tulemused funktsionaalses lugemises on maailma ühed parimad. Samal ajal näitavad üldised trendid ja uuringud, et nii lapsed, noored kui ka täiskasvanud loevad järjest vähem ja lühemaid tekste.
Üha rohkem tekib küsimus, kes vastutab selle eest, et lapsest kasvaks lugeja. Kas see on kodu ja lapsevanema ülesanne? Või kooli ja õpetaja töö? Milline roll on raamatukogul? Kas pikkade tekstide lugemine võib tulevikus olla juba keeruline? Nendele küsimustele proovime leida vastuseid 7. novembril Tallinna Südalinna raamatukogus toimuval raamatukoguhoidjate erialapäeval.
Arutleme, miks on lugemine tänapäeva maailmas eluliselt tähtis ja kuidas lugemisharjumust toetada. Oma mõtteid ja teadmisi jagavad teadlased Marju Lauristin ja Jaan Aru, kirjanik ja semiootik Valdur Mikita, Peaasi.ee haridusspetsialist Karin Lillemaa ning Haridus- ja Teadusministeeriumi õppekava valdkonna peaspetsialist Hele Liiv-Tellmann ja teised vestlusringis osalejad.
Tallinna Raamatukogude korraldatav raamatukoguhoidjate erialapäev toimub kord aastas ja on pühendatud Aleksander Sibulale, kes oli raamatukogu direktor aastatel 1921–1950 ja eesti raamatukogunduse arendaja.
Huvipakkuvaid teemasid erialapäevalt saad jälgida otseülekandena 7. novembril alates kella 10.30 youtube.com/watch?v=eprqf7hFZWo
Erialapäeva kava:

10.35 Raamatust ja looduse raamatust – Valdur Mikita, kirjanik ja semiootik
11.00 Lugemise tähtsus laste ja noorte toimetuleku ja vaimse tervise toetamisel – Karin Lillemaa, haridussuuna spetsialist, Peaasi
11.30 Funktsionaalse lugemisoskuse tõstmisest koolis – Hele Liiv-Tellmann, õppekava valdkonna peaekspert, Haridus- ja Teadusministeerium
12.00-13.00 Paus
13.00 Raamatuaasta lugemisuuringust – Marju Lauristin, sotsiaalteadlane
13.30 Kodu, kool, raamatukogu – kes vastutab lapse lugemise eest? Vestlusringis arutlevad teadlane Jaan Aru, õpetaja Reet Varik, raamatukoguhoidja Kadi Anga ja lapsevanem Deisi Helemäe-Sarv. Modereerib Helery Maidlas Eesti Väitlusseltsist.
15.00 Praktilisi nippe laste ja noorte lugemisharjumuse loomiseks ja säilitamiseks – Merle Tanilsoo, Tallinna Raamatukogude lastetöö peaspetsialist

Õpetajate inspiratsioonipäev
2025-11-07 00:00 - 23:59
7.november – õpetajate inspiratsioonipäev.

Grete Tiigiste kuraatorituur näitustel “Joonistatud paralleelilmad” ja “Kui ma parasjagu maju ei välja ei mõtle…”
2025-11-05 17:30 - 18:30
Kolmapäeval, 5. novembril kell 17.30 on võimalus osaleda kuraator Grete Tiigiste tuuridel Eesti Arhitektuurimuuseumi näitustele “Joonistatud paralleelilmad” / “Into the Droame” ja “Kui ma parajasti maju välja ei mõtle …”.

Oskuste Akadeemia seminar
2025-11-05 16:00 - 17:00
Kas AI mõjul saavad kõikidest IT-spetsialistid?
Millised IT-ametid on olemas ja millised võiksid jääda püsima AI-ajastul? Milliseid oskusi on vaja inimestel, kes ei ole IT-spetsialistid, et AI-lahendustest maksimaalselt kasu saada?
Novembrikuu Oskuste Akadeemia seminaril (5.11 kl 16–17) räägime IT-ametitest, AI-oskustest ja sellest, kuidas Oskuste Kompass ametites ja oskustes orienteeruda aitab. Teemat avavad Eesti Infotehnoloogia ja Telekommunikatsiooni Liidu nõunik Jüri Jõema ja Kutsekoja OSKA uuringujuht Urve Mets. Veebiseminari juhib Kutsekoja oskuste süsteemi arendusjuht Kerli Požogina.
Registreerumine https://koolitus.edu.ee/training/17969
Lisainfo https://kutsekoda.ee/oskuste-akadeemia/

Saaremaa Inseneeriapäev
2025-11-05 12:40 - 15:00
Saaremaa Inseneeriapäeval on osalemas 260 õppijat
Kuressaare Ametikool korraldab koos Eesti Inseneride Liidu jt partneritega 5. novembril Saaremaa Inseneeriapäeva, kuhu on registreerunud 260 noort maakonna põhikoolidest.
„Inseneeria on majanduskasvu ja innovatsiooni mootor. Oma üritusega tahame toetada seda, et rohkem noormehi ja neidusid valiks inseneeria erialasid edasi õppimiseks ja inseneeria oma tööalaseks karjääriks,“ rääkis ametikooli inseneriakadeemia projektijuht Astra Mõistlik.
Ametikooli Tehnoloogiamajakas Upal saavad noored kuulata inspiratsioonikõnelejat ning osaleda töötubades, mis käsitlevad robootikat, ehitust, mehaanikat, elektrit, taastuvenergiat ja kaasaegseid tehnoloogilisi töövahendeid.
Töötubasid viivad läbi Tallinna Tehnikakõrgkool, TalTech, Kuressaare Ametikool, Tallinna Lasnamäe Mehaanikakool ja Tallinna Ehituskool.
Eesti Inseneride Liidu kõrval on korralduspartneriks Eesti Energia Avastuskeskus.
Kuressaare Nooruse Kool viib õpetajatele läbi ettekande „Seilates võimalustesse“, kus tutvustatakse inseneeriateemalise koostööprojekti tulemusi.
Inseneeriapäev kestab 5. novembril kell 12.40-15.00.
Üritust rahastab Inseneriakadeemia programm.

Konverents „Eesti hariduse arengusuunad: teadusuuringutest tarkade otsusteni“
2025-11-05 00:00 - 2025-11-06 23:59
Konverents „Eesti hariduse arengusuunad: teadusuuringutest tarkade otsusteni“
Eesti Teaduste Akadeemia hariduskomisjoni konverents toimub 5. ja 6. novembril Teaduste Akadeemia saalis (Kohtu 6/1, Tallinn).
Konverentsi kava

Isadepäevakonverents "Miks laste kasvatamisest ei ole kasu?"
2025-11-04 11:00 - 14:00
Isadepäevakonverents “Miks laste kasvatamisest ei ole kasu?”
Riigikogus toimub 4.11 SA Väärtustades Elu isadepäevale pühendatud konverents “Miks laste kasvatamisest ei ole kasu?”. Kell 11 algavat konverentsi näeb otsepildis ERR-i portaalis.
Konverentsil astuvad üles ajaloolane David Vseviov, lastepsühhiaater Anne Kleinberg, Tallinna Tervishoiu Kõrgkooli rektor Ülle Ernits, vehklemistreener ja kahekordne maailmameister Nikolai Novosjolov, riigikogu sotsiaalkomisjoni esimees Signe Riisalo, muusik Joel Remmel ja näitleja Liis Remmel, vaimulik Ove Sander ning endine minister ja diplomaat Riivo Sinijärv.
Konverentsi pealkirjavaliku selgituseks nendivad korraldajad, et on üldteada fakt, et lapse kasvatamisest üksi pole kasu, kui see ei käi käsikäes eeskujuga. Suunanäitajate rolli täidavad lisaks emale ja isale ka vanavanemad, kool, sotsiaalmeedia, ühiskond tervikuna.
Seekordse konverentsi fookuses on küsimus, millist eeskuju laps vajab ning millised on tänapäevaste rollimudelite kitsaskohad. Samuti uuritakse, kas vanemluse kuvand Eestis vajaks paradigmanihet – et lapsesaamise soov oleks kantud eelkõige armastusest lapse vastu, mitte vajadusest tulevase maksumaksja järele.
Konverentsi ajakava:
Kl 11.00–11.05 Sissejuhatus, moderaatorid Hannes Hermaküla ja Karmen Maikalu.
Kl 11.05–11.25 Avasõnad: ajaloolane ja õppejõud David Vseviov “Miks eeskuju on oluline?”.
Kl 11.25–11.45 Lastepsühhiaater Anne Kleinberg “Lapse turvatunne algab täiskasvanust”.
Kl 11.45–12.05 Tallinna Tervishoiu Kõrgkooli rektor Ülle Ernits “Kas Eesti ühiskond pakub piisavalt tervislikke eeskujusid?”.
Kl 12.05–12.20 Vehklemistreener ja kahekordne maailmameister epeevehklemises Nikolai Novosjolov “Millised eeskujud viivad maailmameistriks?”.
Kl 12.20–12.40 Paus.
Kl 12.40–13.00 Riigikogu sotsiaalkomisjoni esimees Signe Riisalo “Kas Eesti lapsed sünnivad armastusest või arvestusest?”.
Kl 13.00–13.20 Intervjuu muusik Joel Remmeli ja näitleja Liis Remmeliga “Loomingulise pere argipäev. Kas looming aitab kasvatada empaatiat?”.
Kl 13.20–13.40 Vaimulik Ove Sander “Isa roll kui vaimne vundament”.
Kl 13.40–14.00 Endine minister, ettevõtja ja diplomaat Riivo Sinijärv “Kuidas kasvatada lastes ettevõtlikkust?”.

Eesti keele õpetajate sügiskonverents 2025
2025-10-31 11:00 - 17:00
Eesti keele õpetajate sügiskonverents 2025
Ootame kõiki eesti keele ja kirjanduse õpetajaid 31. oktoobril kell 11–17 Tartu Ülikooli peahoonesse (Ülikooli 18 –139).

Konverentsil arutleme tehisintellekti kasutamise ja eesti keele ja kirjanduse õpetajate töökoormuse üle.
TÜ eesti keele ja kirjanduse õpetaja õppekava vilistlased tutvustavad oma magistritöid.
Vaatame ajakirja Oma Keel ja selle kasutusvõimalusi õppetöös.
Olümpiaadide korraldajad räägivad selle õppeaasta olümpiaadidest.
Näha, sirvida ja osta saab õpikuid, ajakirju ja muid õpetajale kasulikke väljaandeid.
Ei puudu ka traditsiooniline sügiskonverentsi supp!

Osaleda saab nii Tartus kohapeal kui ka jälgida ettekandeid Zoomis. Osalemiseks tuleb hiljemalt 17.10 registreeruda siin (kohapeal on kohtade arv piiratud).
Julgustame kõiki võimalusel Tartusse sõitma, sest edasiviivad arutelud kolleegidega sünnivad ainult kohapeal osaledes.
Täpsema kava lisame peagi sündmuse kodulehele https://keeleteadlikkus.ut.ee/eesti-keele-opetajate-sugiskonverents-2025/
Küsimuste korral kirjutage nele.teiva@ut.ee
Konverentsi korraldab Tartu Ülikooli eesti ja üldkeeleteaduse instituut ning rahastab Haridus- ja Teadusministeerium.

Tartu 43. linnaajaloo päev
2025-10-31 00:00 - 23:59
Tartu 43. linnaajaloo päev
31. oktoobril toimub Tartu linnamuuseumi hoones (Narva mnt 23) 43. linnaajaloo päev. Ürituse raames toimub ohtralt oma ala eksperte kaasav ettekandepäev, esitletakse 25. Tartu Linnamuuseumi aastaraamatut ning on võimalik tutvuda värkselt avatud näitusega “Tartu: jõe nägu”.
2025. aasta oktoobri lõpus Tartu Linnamuuseumis avatava näituse “Tartu: jõe nägu” keskmes on Emajõgi ja selle roll Tartu ajaloos. Emajõe tähtsuse ja tähenduse linnale sõnastab näituse kuraator Kristi Musteikis: “Linna olulise sümbolina on Emajõel väga suur tähendus Tartu sünniloos ja arengus. Kõigepealt oligi jõgi, mis tõi siia inimesed. Jõgi on linna kujundaja. Ta ühendab kaldaid, võimaldab kaupade ja inimeste liikumist, ent üle kõige on jõgi ilus. Ta peegeldab taevast, kutsub jalutama ja mõtisklema. Jõgi on ka linna proovilepanija. Linn on pidanud temaga koostööd tegema – kaitsma end üleujutuste eest ning leidma viise, kuidas loodus ja linn võiksid koos toimida.”
Tartu ja selle sümboliks oleva jõe vaheliste suhte uurimist jätkab ka 43. linnaajaloo päev. Ettekandepäeva temaatika on avar, kõiki ettekandeid ühendab Emajõgi. Geograaf Taavi Pae (Tartu Ülikool) vaatleb Emajõge tervikuna, samuti käsitleb Pärnu–Tartu veetee temaatikat ja selle tähendust Eesti siseveeliikluse kontekstis. Arheoloog Andres Tvauri (Tartu Ülikool) kaitseb oma ettekandes hüpoteesi, et üldiselt Emajõe looduslikuks haruks peetud Koolujõgi oli enne 16. sajandi keskpaika rajatud veskikraav ja Holm selle tulemusel kujunenud jõesaar. Arheoloog Arvi Haak (Tartu Linnamuuseum, Tartu Ülikool) vaatleb Tartu keskaegse kaubanduse uurimisvõimalusi arheoloogilise materjali põhjal. Ajaloolane Enn Küng (Tartu Ülikool) teeb ülevaate Emajõe sadamapaikadest Tartu linnas läbi ajaloo.
Saame rõõmustada ka muuseumikolleegide külalisettekannete üle. Etnoloog Lars Frühsorge Lübecki muuseumist (Sammlung Kulturen der Welt, Lübecker Museen) räägib Eestiga seotud esemetest muuseumi kogus, sealhulgas käesolevale Emajõe näitusele jõudnud Tartu lodja mudelist. Kevadel avatud näituse „Thames’i saladused“ (Secrets of the Thames, London Museum Docklands) kuraator Kate Sumnall (London Museum) tutvustab veebiettekandes näituse valmimise protsessi.
Ettekandepäeva lõpetab kultuuriloolase Enn Lillemetsa sissevaade Emajõest kujutavas kunstis.
Ettekandepäevale järgneb Tartu Linnamuuseumi 25. aastaraamatu (2025) „Tunda Tartut. Linnaruum läbi mitme sajandi“ esitlus, millega ühtlasi tähistab muuseum oma 70. sünnipäeva. Artiklikogumiku peateemaks on Tartu avaliku ruumi kujunemine alates 18. sajandist kuni tänapäevani. Arheoloog ja kindlusehitiste asjatundja Ragnar Nurk vaatleb arhiiviallikatele toetudes kindluslinna kavandamise käiku Katariina II valitsusajal, kunstiajaloolane Anu Ormisson-Lahe uurib 1802. aastal taasavatud Tartu ülikooli mõju linna avaliku ruumi kujunemisele ning linnaarhitekt Jiří Tintera arutleb hea avaliku ruumi kujundamise võimaluste üle tänases Tartus.
Lisaks peateemale saab lugeda teeneka mõisate uurija Ants Heina mahukat ülevaadet Tartumaa mõisate toidukultuurist 17.–19. sajandil, samuti Tartu aukodaniku, teeneka jalgrattasportlase ja -treeneri Rein Kirsipuu mälestusi Teise maailmasõja eelsest, aegsest ja järgsest Tartust ning selle ümbrusest. Aastaraamatu lõpetab ülevaade linnamuuseumi 2023. ja 2024. aasta tegemistest ning eraldi arheoloogiakogu täiendusest samal perioodil.
Lisainfo ning päeva kava asub meie kodulehel.

Humanitaarainete õpilaskonverents HUNTS 2025
2025-10-31 00:00 - 23:59
Humanitaarainete õpilaskonverents HUNTS 2025 toimub 31. oktoobril 2025 Eesti Rahva Muuseumis Tartus. Konverentsile on oodatud 9.–12. klasside õpilaste ettekanded. Registreerimine ja teeside esitamise tähtaeg on 6. oktoober. Koduleht https://www.kirmus.ee/et/hariduskeskus/hunts

Joonistamistöötuba Pascal Bronneriga
2025-10-30 17:30 - 19:30
Neljapäeval, 30. oktoobril kell 17.30 / Loovkirjutamisrännak Sanna Kartauga / Piletid Fientast

ETwinningu seminar “Future Citizens and AI Hand in Hand”
2025-10-30 00:00 - 2025-11-01 23:59
Poolsada Euroopa õpetajat koguneb Tallinnasse tutvuma tehisintellekti võimalustega õppetöös
Haridus- ja Noorteamet korraldab 30. oktoobrist 1. novembrini Tallinnas rahvusvahelist eTwinningu seminari “Future Citizens and AI Hand in Hand”, mis toob kokku poolsada õpetajat 16 Euroopa riigist ja kaugemaltki. Seminari fookuses on virtuaalne rahvusvaheline koostöö koolide ja lasteaedade vahel.
“Meil on väga hea meel ja suur au nii paljusid õpetajaid Eestis võõrustada. Seminar on neile suurepärane võimalus arendada oma digipädevusi, saada inspiratsiooni rahvusvahelisest koostööst ja kujundada oskusi, mis aitavad õpetajatel ning õpilastel olla teadlikud, loovad ja vastutustundlikud tuleviku digikodanikud,“ tutvustas üritust Harno eTwinningu projektijuht Laura Vetik.
Seminar keskendub tehnoloogia kasutamisele õppetöös, pöörates tähelepanu sellele, kuidas integreerida tehisintellekti (TI) igapäevasesse õppetöösse ning rahvusvahelistesse projektidesse. Praktiliste töötubade käigus tutvuvad osalejad TI tööriistadega ning õpivad kasutama rahvusvaheliseks koostööks loodud eTwinningu platvormi.
Seminaril loob iga õpetaja koostöös mõne teise riigi kolleegiga ühe eTwinningu projekti, mille nad hiljem oma klassiga ellu viivad. “ETwinningu võlu seisneb selles, et see on seotud õppekavaga ja on hõlpsasti lõimitav igapäevasesse õppetöösse. Tegemist on veebipõhiste koostööprojektidega, millest osa tegevusi viiakse läbi klassiruumis kohapeal ning osa veebis rahvusvahelistes õpilasgruppides. ETwinningu projekt võib olla alates kujundite õppimisest matemaatikas kuni keeruliste kliimaväljakutsete lahendamiseni geograafias,” lausus Vetik.
ETwinning on rahvusvaheline virtuaalne kogukond, kus õpetajad ja õpilased avardavad silmaringi ning kogevad, kui inspireeriv võib olla koos õppimine üle riigipiiride. Kogukond pakub õpetajatele tasuta veebiplatvormi ning vajalikke töövahendeid virtuaalseks koostööks, ühendades seeläbi klassiruume eri riikidest. ETwinningu selleaastane fookusteema: “Kodanikuharidus: tähistame seda, mis meid ühendab” keskendub sellele, kuidas tehnoloogia ja tehisintellekt saavad toetada kaasavat, osalusvõimelist ja väärtuspõhist haridust üle Euroopa.
Eesti on olnud eTwinningu võrgustiku liige juba 20 aastat. Tänaseks ühendab eTwinning üle 1,2 miljoni õpetaja 312 000 koolist ja 46 riigist, kes on ellu viinud ligi 170 000 rahvusvahelist projekti ning kaasanud neisse enam kui 12 miljonit õpilast. ETwinningu tegevusi koordineerib Eestis Haridus- ja Noorteamet.

Rahvusvaheline eTwinningu seminar algklassi- ja põhikooliõpetajatele uutest tehnoloogiatest ja kodanikuharidusest Tallinnas
2025-10-30 00:00 - 2025-11-01 23:59
30.oktoober – 1. november − rahvusvaheline eTwinningu seminar algklassi- ja põhikooliõpetajatele uutest tehnoloogiatest ja kodanikuharidusest Tallinnas.

16. rahvusvaheline Balti sõjaajaloo aastakonverents “Historical Perspectives on the Laws of War and Implementation of Military Justice”
2025-10-30 00:00 - 2025-10-31 23:59
30.–31.10, Tartu ülikooli raamatukogu, W. Struve 1 – 16. rahvusvaheline Balti sõjaajaloo aastakonverents “Historical Perspectives on the Laws of War and Implementation of Military Justice”, ajakava ja registreerimine https://baltmilhist.eu/

Kohtla-Järve linna tugispetsialistide infopäev
2025-10-29 10:00 - 15:00
Kohtla-Järve linna tugispetsialistide infopäev 29.10.2025
Kohtla-Järve linna tugispetsialistide (psühholoog, logopeed, eripedagoog, sotsiaalpedagoog) infopäev toimub 29.10.2025 kella 10.00–15.00.
Päevakava
10.00–10.30 Registreerimine ja tervituskohv (kogunemine: Kohtla-Järve Linnavalitsus, Keskallee 19, volikogu saal)
10.30–12.00

Kohtla-Järve linna ja linna haridusasutuste tutvustus,
Töötingimuste, soodustuste ja hüvede tutvustamine.

12.00–12.15 Liikumine kooli või lasteaeda
12.15–13.00 Kohtla-Järve Kesklinna Põhikooli või Kohtla-Järve Kirju-Mirju lasteaia külastus
13.00–13.45 Lõuna Kohtla-Järve Kesklinna Põhikoolis
13.45–14.00 Sõit Kohtla-Järve Ahtme linnaossa tellitud bussiga
14.00–15.00 Kohtla-Järve Iidla Põhikooli või Kohtla-Järve Tuhkatriinu lasteaia külastus
15.00–15.30 Tagasisõit tellitud bussiga Kohtla-Järve Järve linnaossa, vajadusel läbi Jõhvi
Registreerimine toimub kuni 27.20.2025 kell 10.
Kontaktisik:
Anu Kurm (haridusvaldkonna juht), tel +372 5669 5532, e-post anu.kurm@kjlv.ee

OSKA 10. aastapäeva konverents
2025-10-29 00:00 - 23:59
OSKA 10. aastapäeva konverents “OSKA olla tulevikust samm ees” 29. oktoobril Kruiisiterminalis.
Maailmas, mis näib pöörlevat üha kiiremini, võimaldab tuleviku visualiseerimine sihti silme ees hoida. Tuleviku prognoosimine aitab kaasa ka selle kujunemisele. Eesti-suguse väikese riigi jaoks on oma ressursside ja arengute tark planeerimine maailma suurte sündmuste keerises elutähtis.
Riigi tugevuse üks alustala on majandus, mille jätkusuutlikkus sõltub muuhulgas kvaliteetse tööjõu kättesaadavusest. Seega on riigi toimivuse tagamiseks vaja ette näha, mis suunas tööturg liigub. Seda, kui palju ja milliste oskustega inimesi vajab Eesti aastate pärast, on tööjõu- ja oskuste prognoosisüsteem OSKA analüüsinud juba 10 aastat.
Ent kas pöördelised sündmused maailmas ning AI tormiline areng on kaardid segi paisanud? Kuidas kavandada täna samme, mis aitavad olla tulevikus edukad ning nügida ühiskonda neid samme astuma? Need on küsimused, mille üle mõtleme ja arutleme 29. oktoobril OSKA 10. aastapäeva konverentsil.

Alushariduse konverents „Tarkus tuleb tasapisi IX“
2025-10-29 00:00 - 23:59
29.oktoober – alushariduse konverents „Tarkus tuleb tasapisi IX“.

Inseneriakadeemia TalTechis
2025-10-28 10:00 - 17:00
TALTECH X INSENERIAKADEEMIA = ÕNNESTUMISED
TalTechis teisipäeval, 28. oktoober kella 10–17 Tallinna Tehnikaülikooli (TalTech, Ehitajate tee 5, Tallinn) tudengimaja saalis.
Tallinna Tehnikaülikooli inseneriteaduskond kutsub inspireerivale ja teadmisterohkele päevale, kus tutvustame insenerihariduse edulugusid ning vaatame koos tulevikku. Üritus toob kokku kutse- ja kõrgkoolid, ettevõtjad, haridusjuhid ja tudengid, et jagada kogemusi, parimaid praktikaid ja visioone inseneeria arengust.
10.00 Avasõnad

10.05 Tallinna Tehnikaülikooli rektori tervitus – Professor Tiit Land
10.15 Mis teeb heast ülikoolist suurepärase? – Professor Tuula Teeri (FIN)
10.45 Kuidas ülikool ja ettevõtted peaksid inseneerias tegema koostööd? – Stefan Drüssler (GER)
11.15 Inseneri õpirada – Arvi Hamburg ja Triin Ploompuu
11.30 Inseneriakadeemia tähtsus Taltechis – Professor Fjodor Sergejev, inseneriteaduskonna dekaan
11.45 Lõuna & võrgustumine
Parimad praktikad
12.45 Sisseastumiste kasv – Hanno Tomberg
12.50 Tõhus õppimine – kuidas tudengid end tunnevad? – Kaija Kumpas-Lenk ja Laura Koop
13.10 Õppekava sidusus – senine praktika ja tuleviku arenguvõimalused – Martin Thalfeldt
13.30 HK Unicorn Squad – kuidas on läinud tüdrukute kutsumine inseneeriasse? – Liis Koser
13.50 Paneeldiskussioon: Koidula Gümnaasiumi fenomen – Paneeli juhib Silver Tambur (Trialoog), osalevad Koidula Gümnaasiumi direktor Indrek Kaldo, vilistlased Kätlin Miilberg ja Ants Kallaste
14.30 Sirutuspaus & võrgustumine
Õppimine ja kogukond
15.00 Katkestamiste vähendamine – Hendrik Voll
15.05 Paneeldiskussioon: Projekt- ja probleemõppe olulisus inseneriõppes. Paneeli juhib Ivar Annus (Inseneriteaduskonna õppeprodekaan), Nils Kändler (TalTechi vanemteadur), Ilona Tasane (tudeng), Elina Saat (Tallinna Vesi) ja Alice Laanemägi (Tallinna linn)
15.45 Paneeldiskussioon: Õpikogukondade võlud ja valud. Paneeli juhib proffessor Ivo Palu, osalevad Andris Taal (INSÜKi esimees), Kristin Taru (õpikogukond VESKI) ja Ergo Pikas (TalTechi abiprofessor tenuuris)
16.25 Inseneriteaduskonna auhinnatseremoonia ja päeva kokkuvõtted
16.45 Lõpetamine & võrgustumine
Tule ja saa osa päevast, mis kujundab homse inseneeria nägu!
Konverentsil osalemine on TASUTA, kuid palume arvestada, et registreerunutel üritusele kohale mitte tulek ilma ette teatamata võib kaasa tuua osavõtutasu arve esitamise 50 eurot. Kohtade arv on piiratud.

Eesti Muusika- ja Teatriakadeemia ning Eesti Muusikateaduse Seltsi raamatuklubi
2025-10-27 16:15 - 17:45
Sel sügisel saab alguse Eesti Muusika- ja Teatriakadeemia ning Eesti Muusikateaduse Seltsi raamatuklubi, mille esimesed neli kohtumist keskenduvad ülevaateteosele “Eesti muusikalugu 1”.
Eesti Muusika- ja Teatriakadeemia kirjastuse „Eesti muusikalugu“ esimene köide on esimene kaasaegne terviklik käsitlus Eesti muusikaloost alates 12.–13. sajandi vahetusest kuni Eesti Vabariigi väljakuulutamiseni 1918. aastal. Raamatu peatoimetaja on Toomas Siitan ja autorid Kristel Pappel, Toomas Siitan, Anu Kõlar, Anu Schaper, Heidi Heinmaa, Tiiu Ernits ja Aleksandra Dolgopolova.
“Sellise väärika ja mahuka teose ilmumine eesti raamatu aastal on märgiline ja nõuab väärilist tähistamist. Raamatusse üksinda süüvimine võib olla suur väljakutse ning tõenäosus, et raamat jääb riiulisse seisma, on üsna suur,” sõnab raamatuklubi eestvedaja, akadeemia teadur ja Eesti Muusikateaduse Seltsi juht Marju Raju.
Raamatuklubi kohtumised toimuvad kord kuus, kohal viibivad ka vastavate peatükkide autorid. Vabas õhkkonnas toimuv arutelu sobib näiteks muusika- ja kultuuriloost huvitatud gümnasistidele, õpetajatele ja õppejõududele, aga ka muusika(loo) sõpradele laiemalt.
Enne kohtumisi on soovitav peatükkidega tutvuda, kuid arutelule on oodatud ka need, kes ei ole raamatut veel lugenud.
Raamatuklubi kohtumised toimuvad
29.09.25 kell 16.15–17.45 Muusikakultuur Eestis kristliku misjoni algusest Põhjasõjani. Kohtumist juhivad Toomas Siitan ja Anu Schaper.
27.10.25 kell 16.15–17.45 Vene võimu kehtestamisest 19. sajandi keskpaigani. Kohtumist juhivad Heidi Heinmaa ja Kristel Pappel.
24.11.25 kell 17.30–19.00 17.30 Muusikateater läbi sajandite. Kohtumist juhib Kristel Pappel.
15.12.25 kell 16.15–18.30 Ühiskondlike muudatuste aeg 19. sajandi keskpaigast omariikluseni. Kohtumist juhivad Toomas Siitan, Tiiu Ernits ja Anu Kõlar.
Osaleda on võimalik ka Zoomi kaudu, selleks palume registreeruda aadressil marju.raju@eamt.ee. Lisainfo leiab akadeemia kodulehelt eamt.ee.

Tartu Ülikooli arengukonverents „Maailma, Eesti ja meie ülikool“
2025-10-27 13:00 - 18:00
27. oktoobril kell 13–18 toimub Tartu Ülikooli peahoone aulas ja veebis Tartu Ülikooli arengukonverents „Maailma, Eesti ja meie ülikool“, mille eesmärk on algatada arutelu ühiskonnale ja ülikoolile olulistel teemadel. Arutelu põhineb juunis vastu võetud uuel Tartu Ülikooli arengukaval.
Konverentsil keskendutakse kolmele peateemale, mis määravad Eesti kõrghariduse ja teaduse järgmise kümnendi:

vastutustundlik rahvusvahelistumine,
teadmussiire ühiskonda ja majandusse,
akadeemiline järelkasv.

Ettekannetega esinevad president Toomas Hendrik Ilves, president Kersti Kaljulaid ning haridus- ja teadusminister Kristina Kallas. Iga ettekande järel selgitavad prorektorid Aune Valk, Tõnu Esko ja Mari Moora, millised raamistavad eesmärgid on ülikooli arengukavas asjaomase peateema kohta kokku lepitud.
Aruteluringides otsitakse koos ülikooliväliste partneritega vastuseid küsimusele, kuidas nende eesmärkideni jõuda. Päeva juhib ajakirjanik Taavi Eilat.
Konverents toimub eesti ja inglise keeles ning sel on sünkroontõlge. Üritust kantakse üle ka veebis. Palume nii kohapeal kui ka veebis osalejatel registreeruda veebivormis hiljemalt 17. oktoobril.
Info

Mardipäev Eesti Vabaõhumuuseumis
2025-10-24 00:00 - 2025-11-07 23:59
24.10–07.11 Mardipäev Eesti Vabaõhumuuseumis (Eesti Vabaõhumuuseum, Vabaõhumuuseumi Tee 12, Tallinn, Eesti )
Õpime, kes kuuluvad mardiperesse, jagame ameteid ning harjutame, kuidas mardijooksmine päriselt käib. Tule ja saa teada kõike, mida üks õige mardisant teadma peab! Vaata lisa https://lydian.ee/broneeri/programmid/evm/mardipaev/

Eesti Mälu Instituudi metsavendluse sügiskool
2025-10-24 00:00 - 2025-10-26 23:59
Eesti Mälu Instituudi metsavendluse sügiskool Raplamaal
Eesti Mälu Instituut kutsub 9.–12. klasside noori metsavendluse sügiskooli 24.–26. oktoobrini.
Kolmepäevane laager toimub Raplamaal Vigalas, kus laagrilised saavad teadmisi Eesti lähiajaloost, kuid omandada ka praktilisi oskusi, et saada iseseisvalt looduses või kriisiolukorras hakkama.
Tutvutakse nii Põrgupõhja metsavenna punkriga, kuulatakse loenguid, osaletakse matkal ja praktilistes töötubades kui ka pannakse proovile oma meeskonnatöö oskused orienteerumisel ja erinevate ülesannete lahendamisel.
Kohapeal juhendavad noori kogenud ellujäämisinstruktorid ning läbiviijateks on oma ala asjatundjad ajaloolased ja arheoloogid.
Laager on osalejatele tasuta ning korraldajad katavad majutuse, toitlustuse ja transpordi Tallinnast laagripaika ja tagasi.
Registreerimine on avatud kuni 12. oktoobrini või kuni kohti jätkub siin.

Rain Mikseri inauguratsiooniloeng „Murdumise metafoor ühiskonnateadustes: raamistik õpetajate hoiakute mõistmiseks“
2025-10-23 16:15 - 17:15
Haridusteooria professor Rain Mikser arutleb inauguratsiooniloengul õpetajate hoiakute mõistmise üle
Neljapäeval, 23. oktoobril kl 16.15 peab Tartu Ülikooli haridusteooria professor Rain Mikser ülikooli muuseumi valges saalis inauguratsiooniloengu „Murdumise metafoor ühiskonnateadustes: raamistik õpetajate hoiakute mõistmiseks“.
Viimaste kümnendite haridusmuutuste algatuste põhisõnum Eestis ja teistes endistes Euroopa sotsialismimaades on olnud vajadus muuta õpetajate hoiakuid õppimise ja õpetamise olemuse, eesmärkide, viiside ning korralduse suhtes. Kriitikud osutavad õpetajate vähesele loovusele ning algatus- ja otsustusvõimele, samuti liigsele ainekesksusele ning õpilaste erisuste ja tulevikuvajadustega mittearvestamisele. Teisalt viitavad eri maade läbinägelikud haridusteoreetikud taolise kriitika poliitilisele kallutatusele ning ühekülgsele ja piiratud ajaloo-, haridus- ja ühiskonnakäsitusele.
Inauguratsiooniloengus keskendub professor Rain Mikser murdumise ehk refraktsiooni metafoorile ühiskonnateadustes. Metafoor märgib ühiskondlike muutuste algatuste teisenemist, kui need liiguvad üleilmselt tasandilt piirkonna, riigi, kogukonna, asutuse (nt kooli) ja lõpuks üksikisiku tasandile. Algatusi ei võeta ühelgi tasandil täielikult vastu, ent neid ei lükata ka tagasi – need murduvad. Õpetajad tõlgendavad ja rakendavad neid oma kogemuste ning pika aja jooksul kujunenud põhimõtete alusel.
Murdumise metafoor võimaldab paremini mõista õpetajate hoiakute kujunemist ajaloolises vaates, samuti parandada õpetajaameti mainet ühiskonnas ja suurendada õpetaja soovi ametis jätkata. Sellise käsitluse pakkus esimest korda välja professor Ivor Goodson ja koos haridusteooria professori Rain Mikseriga on seda edasi arendatud.
Rain Mikser on omandanud 1997. aastal Tartu Ülikoolis põhikooli ja gümnaasiumi emakeele- ja kirjandusõpetaja kutse, 2001. aastal pedagoogika magistrikraadi ning 2006. aastal Turu Ülikoolis doktorikraadi haridusteaduste erialal. Tema teadustöö keskmes on haridus- ja õppekavateooria, õppekavaarenduse ja -poliitika ning õpetaja professionaalsuse teemad. 2024. aastal valiti Rain Mikser Tartu Ülikooli haridusteooria professoriks.
Piduliku inauguratsiooniloengu eesmärk on anda uuele professorile võimalus tutvustada ennast, oma eriala ja teadusteemat. Avaliku loengu lõpus saavad kuulajad küsimusi esitada. Oodatud on kõik huvilised. Veebiülekannet saab jälgida UTTV-st.

Meediahariduse aastakonverents „Ekraanid ja hinged – elu digimaailmas“
2025-10-23 10:00 - 17:15
Neljapäeval, 23. oktoobril, Rakvere Aqva Spas toimuv meediahariduse aastakonverents „Ekraanid ja hinged – elu digimaailmas“ keskendub valeinfo ja info ülekülluse mõjule nii inimese, kogukonna kui ka ühiskonna tervisele. Konverents on tasuta.
Otseülekannet saab jälgida veebis – nii Facebookis kui ka RaRa Youtube’is.
Tänapäeval tegutseme üha enam digitaalses ruumis, kust otsitakse infot ja kontakte, kus suheldakse, kujundatakse ja vahetatakse arvamusi päevakajalistel teemadel. Kuidas aga mõjutab see meie vaimset tervist? Info üleküllus ja tähelepanumajandus koormavad vaimset tähelepanu ning raskendavad süvenemist, kutsudes esile vajaduse infohügieeni ja teadliku meedia tarbimise järele. Valeinfo õõnestab usaldust, lõhestab kogukondi ja ohustab vaimset turvatunnet, mistõttu on oluline tõsta ühiskonnas meediakirjaoskust.
Päeva juhib ja muudab muhedaks Tartu Ülikooli ajakirjandusharidusega Maalehe reporter Rein Sikk, kes on Virumaal ajakirjanikuna töötanud enam kui 40 aastat ja pea sama pikk on ka tema staaž meediaõpetajana. Kava
